
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2008 M. SAUSIO 24 D. SPRENDIMO NR. T-17 PAPILDYMO
2009 m. kovo 26 d. Nr. T-103
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr. 113-4290) 18 str. 1 d., Vyriausybės 2008 m. rugsėjo 10 d. nutarimo Nr. 907 „Dėl Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ pakeitimo“ (Žin., 2008, Nr. 108-4133), nusprendžia,

papildyti savivaldybės tarybos 2008 m. sausio 24 d. sprendimu Nr. T-17 „Dėl atstovavimo Šakių rajono savivaldybei viešosiose įstaigose taisyklių tvirtinimo“, patvirtintas taisykles  5.9 ir 5.10 punktais:

„5.9. atlieka būtinus veiksmus, kad viešosios įstaigos dalininkų susirinkimas nustatytų:


5.9.1. kad viešosios įstaigos veiklos ataskaitoje būtų vertinamas jos veiklos ekonominis, socialinis ir pagal viešosios įstaigos veiklos tikslus kitoks poveikis;


5.9.2. viešosios įstaigos veiklos vertinimo kriterijus. Teikdamas visuotiniam dalininkų susirinkimui nustatyti viešosios įstaigos veiklos vertinimo kriterijus, vadovaujasi Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 (Žin., 2002, Nr. 57-2312; 2007, Nr. 23-879);

5.10. skelbia savivaldybės interneto tinklalapyje viešųjų įstaigų, kurių savininkė yra savivaldybė, veiklos ataskaitas.“.

